*Σκηνή σε οίκο ανοχής*
Ο **Άντριες Μποτ** (Andries Both, 1612/1613 – 23 Μαρτίου 1642), ήταν Ολλανδός ζωγράφος. Ήταν μέλος της ομάδας Ολλανδών και Φλαμανδών ζωγράφων που δραστηριοποιούνταν στη Ρώμη τον 17ο αιώνα, γνωστοί ως bamboccianti, οι οποίοι ζωγράφιζαν σκηνές από την καθημερινή ζωή των κατώτερων τάξεων στη Ρώμη και την ύπαιθρο.

Βιογραφία
---------

Ο Μποτ γεννήθηκε στην Ουτρέχτη, γιος υαλογράφου. Σπούδασε κοντά στον Άμπραχαμ Μπλούμερτ. Ο αδελφός του Γιαν ήταν ζωγράφος ρωπογραφιών και τοπίων.

Ο Μποτ διέμεινε στη Ρουέν το 1633 και αργότερα ταξίδεψε στη Ρώμη, όπου τεκμηριώνεται η παρουσία του από το 1635 έως το 1641. Αρχικά μοιράστηκε ένα εργαστήριο με συνάδελφο ζωγράφο από την Ουτρέχτη, τον Γιαν φαν Κάουστερεν (Jan van Causteren). Το 1638 ήλθε μαζί του ο αδελφός του. Τα αδέλφια ζούσαν στη *Via Vittoria* στην ενορία του Σαν Λορέντσο στη Λουτσίνα. Και και οι δύο πιθανόν εντάχθηκαν στη Συντεχνία του Αγίου Λουκά και στην ομάδα, κυρίως Ολλανδών και Φλαμανδών, καλλιτεχνών που δραστηριοποιούνταν στη Ρώμη και ονομάζονταν Bentvueghels. 

 *Χωρικοί σε εσωτερικό*
Το 1641 τα αδέλφια έφυγαν από τη Ρώμη για να ταξιδέψουν πίσω στην Ολλανδία. Ο Άντριες απεβίωσε στη Βενετία, καθώς πνίγηκε σε ένα κανάλι ενώ επέστρεφε από κάποιο γλέντι.

Έργο
----

Το έργο του διακρίνεται για τη χιουμοριστική και ταυτόχρονα με έκφραση δυσαρέσκειας ποιότητά του, αναμεμειγμένη με την αντικειμενικότητα και τη σκληρή πραγματικότητα, που απεικονίζει την πιο αδρή πλευρά της ιταλικής ζωής με ευρείες πινελιές. Το ύφος είναι γνωστό ως *Bambocciata*, από το προσωνύμιο του δημιουργού του, του Ολλανδού ζωγράφου Πίτερ φαν Λερ, ο οποίος ήταν γνωστός στη Ρώμη ως *il bamboccio,* που σημαίνει «άσχημη κούκλα» ή « μαριονέτα ». Ήταν νύξη για την άχαρη εμφάνιση του φαν Λερ, καθώς λέγεται ότι είχε ασυνήθιστα μακριά πόδια, κοντό στήθος και σχεδόν καθόλου λαιμό. 

Αυτά τα έργα *Bambocciata* ενημερώθηκαν από τις υπάρχουσες παραδόσεις απεικόνισης αγροτικών θεμάτων από την ολλανδική τέχνη του 16ου αιώνα. Ήταν γενικά μικροί πίνακες ερμαρίου ή χαρακτικά της καθημερινής ζωής των κατώτερων τάξεων της Ρώμης και της υπαίθρου της. 

Οι πίνακες ζωγραφικής του Άντριες Μποτ επηρεάστηκαν επίσης από την παλαιότερη παράδοση του Πίτερ Μπρίγκελ του Πρεσβύτερου καθώς και από τον Φλαμανδό ζωγράφο του είδους Άντριεν Μπράουβερ, ο οποίος είχε εργαστεί στην Ολλανδική Δημοκρατία για εκτεταμένη περίοδο τη δεκαετία του 1620.

Κατάλογος γνωστών έργων ζωγραφικής
----------------------------------

 *Καθισμένο ζευγάρι αγροτών*
* *Σκηνή σε οίκο ανοχής* (Παλαιότερα γνωστή και ως «Η επιστροφή του ασώτου υιού»). Καμβάς, 44 x 51 εκ
	+ Μουσείο Bredius; Inv.nr. 116-1946, Cat.nr.21
* *Travelers by a Well* (1635–1641); ξύλο
	+ NGV International, The Art Foundation of Victoria; αριθ, ένταξης E3-1980
* *Boors Carousing* (1634, Ουτρέχτη)
* *Παίκτες καρτών* (Rijksmuseum, Άμστερνταμ)
* *Κυνήγι υπό το φως των κεριών* (Μουσείο Καλών Τεχνών, Βουδαπέστη)

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 129605603. Ανακτήθηκε στις 14  Αυγούστου 2015.
2. ↑  (Δανικά, Αγγλικά) *Kunstindeks Danmark*. 1384. Ανακτήθηκε στις 9  Οκτωβρίου 2017.
3. ↑  *Athenaeum*. 10822. Ανακτήθηκε στις 9  Οκτωβρίου 2017.
4. ↑  (Ολλανδικά) *RKDartists*. rkd.nl/explore/artists/11235. Ανακτήθηκε στις 27  Αυγούστου 2017.
5. ↑  rkd.nl/explore/artists/11235.
6. ↑  ta.sandrart.net/-person-5353.
7. ↑  rkd.nl/explore/artists/11239. Ανακτήθηκε στις 23  Νοεμβρίου 2015.
8. 1 2  Ludovica Trezzani. "Both." Grove Art Online. Oxford Art Online. Oxford University Press. Web. 23 June 2017
9. ↑  Andries Both in the RKD
10. ↑  David A. Levine (December 1988). *The Roman Limekilns of the Bamboccianti*. The Art Bulletin (College Art Association) 70 (4): 569–589
11. ↑  Haskell, Francis (1993). «Chapter 8». *Patrons and Painters: Art and Society in Baroque Italy*. Yale University Press. ISBN 0-300-02537-8. , pp. 132–134.

Εξωτερικοί σύνδεσμοι
--------------------

* Πολυμέσα σχετικά με το θέμα  Andries Both στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 57696424
* **Europeana**: agent/base/152884
* ISNI: 0000 0001 3908 7025
* GND: 129605603
* BNF: cb149702399 (data)
* BPN: 48394788
* ULAN: 500026342
* KulturNav: id
* RKD: 11235

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |